Bajarê Dortmundî yê Almanya de semedê vîrardişê xoverdayoxanê Rojeyê Mergî yê Pîlî yê 14’ê Temmuze û endamê Konseya Serekîya Pêroyîye ya KCK’yî Dîyar Xerîbo ke 5’ê Temmuze de şehîd kewt, kombîyayîşêk ame viraştene.
Aktîvîteya ke Merkezê Cimatê Demokratîkî yê Kurdan de ameye viraştene de bi nameyê Komîteya Keyeyanê Şehîdan (KOMAW) û Kongreya Netewyîye ya Kurdistanî qiseykeridşî ameyî kerdene. Qiseykerdişan de bale ameye antene û xoverdayîşê Kurdan ser û hêrişê dewleta Tirkî yê vera Kurdan ameyî ercnayene.
